જોકે એટલું જ નહીં આ ડ્રગ પોલીસ માટે પણ માથાનો દુઃખાવો બની ગયું છે અને આનું વેચાણ કરનારા પેડલરોને પકડીને પણ તેમના વિરુદ્ધ કડક કાર્યવાહી કરી શકતા નથી કારણ કે એના પર પ્રતિબંધ જ નથી.મેફાડ્રોન ઝડપથી લોકપ્રિય બની રહ્યું છે અને સ્વાસ્થ્ય માટે અત્યંત હાનિકારક એવા ડ્રગનું વેચાણ પણ ત્રણગણું વધી ગયું છે પરંતુ પોલીસ આ વિશે કંઇ કરી શકતી નથી. નાર્કોટિક્સ કન્ટ્રોલ બ્યુરો(એનસીબી)ના એક અધિકારીએ જણાવ્યા મુજબ મેફાડ્રોન ડ્રગ પર કાયદામાં પ્રતિબંધની જોગવાઇ કરવામાં નથી આવી, આ ડ્રગનો નાર્કોટિક્સ, ડ્રગ્સ એન્ડ સાઇકોટ્રોપિક સબ્સ્ટેન્સિસ(એનડીપીએસ) એક્ટ અંતર્ગત સમાવેશ કરવામાં ન આવ્યો હોવાથી પેડલરોની ધરપકડ કરી શકાતી નથી. અમે સરકારના સંબંધિત ખાતાને આ ડ્રગને એનડીપીએસ અંતર્ગત રજિસ્ટર કરવાનો પ્રસ્તાવ મોકલ્યો છે અને આના પર પ્રતિબંધ મૂકવા અમે પ્રયત્નો કરી રહ્યા છીએ. ત્યાં સુધી યુવાનોમાં આ અંગે જાગૃતિ લાવવા શિક્ષણ સંસ્થાનોમાં કાર્યક્રમો યોજાઇ રહ્યા છે.નાર્કોટિક્સ ડિપાર્ટમેન્ટ સાથે જોડાયેલા એક અધિકારીએ જણાવ્યા મુજબ મેફાડ્રોન આ શ્રેણીમાં આવતા ડ્રગ્સ કરતાં પ્રમાણમાં સસ્તું છે. પરંતુ તેનો નશો મોંઘા કોકેઇન અને એમડીએમએ જેવો જ છે.